Emanuel Celler

Emanuel CELLER (naskiĝis la 6-an de majo 1888 en Broklino, Novjorko ;  mortis la 15-an de januaro 1981 en Novjorko) estis usona politikisto. Inter 1923 kaj 1973, li reprezentis la subŝtaton Novjorkio en la Usona Ĉambro de Reprezentantoj.CELLER, Emanuel - Biographical Information. Bioguide.congress.gov. Retrieved on 2013-07-23.

 Kariero 
Post 24 reelektoj, li servis entute 25 oficperiodojn en la Kongreso ĝis la 3-a de januaro 1973. Li ŝanĝis distriktojn plurfoje. Li reprezentis la dekan distrikton de sia ŝtato ĝis 1945, poste la dekkvinan ĝis 1953, poste la dekunuan ĝis 1963, kaj fine denove la dekan. Inter 1949 kaj 1953 kaj denove de 1955 ĝis 1973, li prezidis la Juĝan Komitaton. 
Liaj 50 jaroj kiel kongresano inkluzivis la Grandan Depresion, la Nov-Interkonsenton de la registaro de Roosevelt, la Duan Mondmiliton, la Malvarman Militon, la Korea Militon, la Vjetnaman Militon, kaj la Civitanrajtan Movadon. En 1935, la provizaĵoj de la 20-a Amendo al la Konstitucio estis unuafoje aplikitaj, laŭ kiuj la leĝdona sesio de la Kongreso finiĝas kaj komenciĝas la 3-an de januaro. En la jaroj baldaŭ antaŭ kaj dum la Dua Mondmilito, Celler alvokis al enmigrada reformo por faciligi al tiuj politike persekutitaj enmigri al Usono. Tio aparte influis homojn en Eŭropo minacataj de la Holokaŭsto. Poste, li ankaŭ fariĝis politika kontraŭulo de Senatano Joseph McCarthy kaj lia politiko kontraŭ tiel nomataj kontraŭusonaj agadoj.

 Referencoj 

 Vidu ankaŭ 

 Usona enmigra akto de 1924

 Eksteraj ligiloj 

Bio of Celler at Jewish Virtual Library
Bio of Celler with excerpts from his speeches and his autobiography, You Never Leave Brooklyn (1953)
Passover 1943: A Congressman Who Spoke Out for Rescue by Dr. Rafael Medoff
Emanuel Celler biography

Kategorio:Usonaj cionistoj
Kategorio:Usonaj politikistoj